**Slimības mikroskopā** (interaktīva nodarbība muzejā)

**Mērķis:** iepazīties ar normālo un patoloģiski izmainīto šūnu mikroskopisku un elektronmikroskopisku uzbūvi. Uzzināt pēc kādiem kritērijiem tiek diferencētas normālas un patoloģiski izmainītas šūnas. Jēdziens par atgriezeniskām un neatgriezeniskām šūnu patoloģijām. Kas ir šūnu nāve un tās iemesli. Jēdziens par biopsiju.

**Mērķa auditorija:** 8. - 12. klases skolēni (iespējams arī cita vecuma grupas).

**Skaits:** 10 - 15 dalībnieku.

**Ilgums:** 1 - 1,5 stundas.

**Izvēlētās metodes:**

• iepazīšanās ar Cilvēka patoloģijas kolekcijas makropreparātu ekspozīciju;

• praktiskais darbs ar mikroskopu – izmaņu noteikšana cilvēka audu mikropreparātos;

• pārrunas par cilvēka audu mikropreparātu analizēšanas nepieciešamību precīzas diagnozes uzstādīšanā.

**Sagaidāmie rezultāti:** skolēni apgūst zināšanas par vairākām patoloģijas pazīmēm šūnu līmeni, iegūst prasmes to atpazīšanai, spēj izdarīt secinājumus par šūnu patoloģijas daudzveidību. Kā arī spēj pamatot profilaktiskas medicīnas nepieciešamību.

**Nodarbības saturs:**

Skolēni tiek iepazīstināti ar Cilvēka patoloģijas kolekcijas ekspozīcijā redzamajiem makropreparātiem un klausās stāstījumu par katras cilvēka organisma sistēmas visbiežākajām patoloģijām. Praktiskajā nodarbībā skolēni apgūst vienkāršākās mikroskopiskās diagnostikas metodes. Paši var atpazīt šūnas galvenās patoloģijas pazīmes, šūnas nāvi. Notiek pārrunas par mikroskopiskās diagnosticēšanas nepieciešamību.

**Dalības maksa:**

- skolas vecuma bērniem – 3 EUR personai;

- pedagogam, kas pavada 10 cilvēku grupu – bez maksas;

- pilna cena – 4 EUR.